নিউজ ডেস্ক, বিডিনিউজ রিভিউজঃ চট্টগ্রামের কেন্দ্রীয় নেতাদের সংবর্ধনাকে কেন্দ্র করে চট্টগ্রাম মহানগর, উত্তর ও দক্ষিণ জেলা আওয়ামী লীগের উদ্যোগে ব্যাপক প্রস্তুতি নেয়া হয়েছে। মহানগর, উত্তর ও দক্ষিণ জেলার পক্ষ থেকে যৌথ সভার পাশাপাশি বর্ধিত সভাও করা হয়েছে। রাঙামাটির একজনসহ চট্টগ্রামের ১০ কেন্দ্রীয় নেতাকে বর্ণাঢ্য সংবর্ধনা দেয়ার সকল ধরনের প্রস্তুতি সম্পন্ন হয়েছে। নগরীতে দুইদিন ধরে চলছে মাইকিং। লালদীঘির ময়দানে শনিবার এ বর্ণাঢ্য সংবর্ধনা দেয়া হবে।